Τάρτα με κολοκύθα και κατίκι
Ένας θαυμάσιος τρόπος για να αξιοποιήσουμε την κίτρινη κολοκύθα, μεταμορφώνοντάς τη σε μια θεσπέσια τάρτα με κατίκι και γιαούρτι.
1 δόση ζύμη μπριζέ με ελαιόλαδο ή 1 φύλλο έτοιμης ζύμης για τάρτες, 1 κουτ. σούπας ελαιόλαδο, 500 γρ. ψίχα κολοκύθας, περασμένη από τη χοντρή πλευρά του τρίφτη, 2 αυγά, προτιμάμε βιολογικά, 1 κεσές γιαούρτι στραγγιστό, 300 γρ. κατίκι ή τσαλαφούτι, τα φύλλα από 1 ματσάκι καυκαλήθρες, ψιλοκομμένες, τα φύλλα από 1/2 ματσάκι δυόσμο, ψιλοκομμένα, 1/3 κουτ. γλυκού μοσχοκάρυδο, τριμμένο, αλάτι, φρεσκοτριμμένο πιπέρι, 2 κουτ. σούπας σουσάμι
Για την τάρτα με κολοκύθα και κατίκι ξεκινάμε με τη βάση και αλείφουμε 1 ταρτιέρα  διαμέτρου 26 - 28 εκ. με το ελαιόλαδο.Απλώνουμε το φύλλο ζύμης στην ταρτιέρα, καλύπτοντας και τα τοιχώματα.Την τρυπάμε με ένα πιρούνι σε  διάφορα σημεία και τη σκεπάζουμε με διάφανη μεμβράνη.Βάζουμε τη φόρμα στο ψυγείο  για 45 λεπτά.Αν χρησιμοποιήσουμε έτοιμο φύλλο, ακολουθούμε τις οδηγίες που αναγράφονται στη συσκευασία.Εν τω μεταξύ, βάζουμε την τριμμένη κολοκύθα  σε ένα τρυπητό, την αλατίζουμε και την αφήνουμε να στραγγίξει τα υγρά της για 30 λεπτά.Σε ένα μεγάλο μπολ χτυπάμε  με το σύρμα τα αυγά με το γιαούρτι, μέχρι να αναμειχθούν.Προσθέτουμε το κατίκι (ή το τσαλαφούτι), συνεχίζοντας το  χτύπημα.Στη συνέχεια στύβουμε καλά την κολοκύθα με τα  χέρια μας και την προσθέτουμε στο μείγμα, μαζί με τις καυκαλήθρες, τον δυόσμο, το μοσχοκάρυδο, αλάτι και πιπέρι.Ανακατεύουμε με ξύλινη κουτάλα.Προθερμαίνουμε τον  φούρνο στους 200° C.Βγάζουμε τη φόρμα με τη ζύμη από  το ψυγείο και αφαιρούμε τη μεμβράνη.Απλώνουμε το μείγμα της γέμισης στην τάρτα, ισιώνουμε την επιφάνεια με μια κουτάλα και πασπαλίζουμε με  το σουσάμι.Ψήνουμε την τάρτα για 40 - 45 λεπτά στο μεσαίο  ράφι του φούρνου.Αν η επιφάνεια της αρχίσει να ροδίζει έντονα πριν ολοκληρωθεί το  ψήσιμο, τη σκεπάζουμε με μια λαδόκολλα και συνεχίζουμε το ψήσιμο μέχρι το τέλος.
Αλεύρι (ζύμες),Γιαούρτι,Κολοκύθα,Τυρί